होलाष्टक आज से, आठ दिन नहीं होंगे कोई मांगलिक कार्य
फाल्गुनशुक्ल पक्ष अष्टमी रविवार से होलाष्टक लगेगा। होलाष्टक के दौरान आठ दिन 12 मार्च होलिका दहन तक कोई मांगलिक कार्य नहीं हो सकेंगे। शास्त्रों के अनुसार इस दौरान किए गए मांगलिक कार्य शुभ नहीं रहते है। सभी नो ग्रह अष्टमी से पूर्णिमा तक उग्र रहेंगे।
शुभ कार्यों को पूर्ण करने के लिए ग्रहों का सौम्य होना जरूरी है। इन दिनो नए व्यापार, ग्रह प्रवेश, विवाह, वाहन क्रय , जमीन की खरीद आदि मांगलिक कार्य नहीं किए गए जा सकते है। होली एक दिन का पर्व होकर पूरे आठ दिन का त्यौहार है। भगवान श्रीकृष्ण आठ दिन तक गोपियों संग होली खेले और धुलंडी के दिन अर्थात होली के रंगों में सने कपड़ों को अग्नि के हवाले कर दिया, तब से आठ दिन तक यह पर्व मनाया जाने लगा। होलाष्टक के दौरान शुभ कार्य प्रतिबंधित रहने के पीछे धार्मिक मान्यता के अलावा ज्योतिषीय मान्यता भी है। ज्योतिष के अनुसार अष्टमी को चंद्रमा, नवमी को सूर्य, दशमी को शनि, एकादशी को शुक्र, द्वादशी को गुरू, त्रयोदशी को बुध, चतुर्दशी को मंगल तथा पूर्णिमा को राहु उग्र रूप लिए हुए रहते है। इन सब ग्रहों के राशि के अनुसार कार्य होते है।
किसराशि के जातक कौनसी लकड़ी करे अर्पित
पंडितअनुज शास्त्री के अनुसार मेष राशि वाले खेर, वृष राशि गुलर, मिथुन राशि अपमार्ग, कर्क पलास, सिंह मदार, कन्या अपमार्ग, तुला गुलर, वृश्चिक खादिर, धनु पीपल, मकर शमी, कुंभ पीपल, मीन राशि वाले पलास लकड़ी अर्पित करे।
गोधूली वेला में होगा होली का दहन
होलिकादहन फाल्गुन शुक्ल पूर्णिमा 12 मार्च शाम गोधुली वेला में 6.30 से 6.42 बजे तक सर्वार्थसिद्धि योग में किया जा सकेगा। होलिका दहन का यह मुहूर्त शाम को प्रदोष युक्त और भद्रा रहित है। भद्रा सुबह 8.21 बजे तक जबकि पूर्णिमा रात 8.24 बजे तक रहेगी। सर्वार्थसिद्धि योग में होलिका दहन होने से यह सभी लोगो के लिए श्रेष्ठ और फलदायी रहेगी। 13 मार्च को लोग एक दूसरे को गुलाल से होली खेलकर और मुहं मीठा कराकर धुलंडी मनाएंगे। होली के त्योहार को लेकर गांवों में अभी से बालिकाएं बुडकल्या बनाने का कार्य शुरू कर दिया है। साथ ही गांवों में होली के गीतों की धुन भी सुनाई देने लगी है। मंदिरों फागोत्सव मनाया जा रहा है। इसके साथ ही खेतों में पककर नई फसल तैयार है।
hin_Deva hin_Deva hin_Deva hin_Deva bho_Deva bho_Deva hin_Deva